PMIndiaData/PMIndiaSum huggingface dataset:
وزیراعظم نے آیوروید کے بانی ڈاکٹر بالا جی تامبے کے انتقال پر اظہار تعزیت کیا

نئی دہلی10؍اگست-2021 : وزیراعظم جناب نریندر مودی نے ڈاکٹر بالا جی تامبے کے انتقال پر رنج وغم کااظہار کیا ہے جو کہ آیوروید کے ایک پریکٹیشنر اور یوگا کے بانی تھے۔ ایک ٹوئٹ میں وزیراعظم نے کہا ‘‘ ڈاکٹر بالا جی تامبے کو آیوروید کو دنیا بھر میں، خاص طور پر نوجوانوں کے درمیان مقبول بنانے کی بے شمار کوششوں کی وجہ سے ہمیشہ یاد رکھاجائے گا۔ ان کے درد مندانہ مزاج کی بنا پر لوگ ان کی تعریف کرتے تھے۔ ان کے انتقال سے بہت دکھ ہوا۔ ان کے کنبے کے افراد اور ان کے مداحوں سے اظہار تعزیت کرتا ہوں۔ اوم شانتی۔’’
کابینہ نے زراعت اور ملحقہ سیکٹروں کے شعبوں میں تعاون کے لئے ہند اورایران  کے درمیان مفاہمت نامے کو منظوری دی

نئی دہلی،14 مارچ2018؍وزیر اعظم جناب نریندر مودی کی سربراہی میں مرکزی کابینہ نے آج زراعت اور ملحقہ سیکٹروں کے شعبوں میں تعاون کے لئے ہند اور ایران کے درمیان مفاہمت نامے کو منظوری دے دی ہے۔ اس مفاہمت نامے پر ایران کے صدر کے دورہ ہند کے دوران 17 فروری 2018ء کو دستخط کئے گئے تھے۔ اس مفاہمت نامے کے تحت دونوں ملکوں کے درمیان زرعی فصلوں ، کھیتی باڑی کی توسیع، باغبانی ، مشینری ، پوسٹ ہارویسٹ ٹیکنالوجی ، پلانٹ قرانتائن اقدامات ، قرض اور تعاون کے شعبوں میں تعاون شامل ہے۔ اس مفاہمت نامے کے تحت مٹی کے تحفظ، پانی کے بندوبست ، مربوط نیوٹرینٹس مینجمنٹ ، بیج ٹیکنالوجی اور زرعی مارکیٹ کے شعبے میں بھی تعاون کیا جائے گا۔ اس سمجھوتے کے دائرے میں مویشیوں کی دیکھ بھال ، ڈیری کا فروغ، مویشی کی صحت اور دیگر شعبے میں تعاون بھی شامل ہے۔ماہرین، سازو سامان اور انفارمیشن کے تبادلے کے علاوہ مطالعاتی دوروں ؍ تربیتی پروگراموں سے متعلق ٹرینیز اور سائنسدانوں کا تبادلہ موجودہ کانفرنسوں اور ورک شاپ کی سہولت اور دیگر کئی طریقوں کے ذریعے تعاون کیا جائے گا، جن پر باہمی طورپر اتفاق کیا گیا ہے۔ اس مفاہمت نامے کے تحت ایک مشترکہ ورکنگ گروپ تشکیل دیا جائے گا، تاکہ ان سرگرمیوں کی نگرانی کی جاسکے جو اس مفاہمت نامے کو پورا کرنے کے لئے کی گئیں ہیں۔ مشترکہ ورکنگ گروپ ہر دو سال میں ایک مرتبہ ہند اور ایران میں باری باری اپنی میٹنگ کرے گا۔ اس مفاہمت نامے کی ابتداء میں مدت کار پانچ سال کے لئے ہوگی اور پھر اس میں خود بہ خود باقی پانچ سال کی توسیع ہوجائے گی، بشرطیکہ ایک فریق معاہدے کی منسوخی کے بارے میں دوسرے فریق کو مطلع نہیں کرتا۔ م ن۔ح ا۔ن ع (14.03.2018)
وزیراعظم   کا انڈین سائنس کانگریس کے  106ویں  اجلاس  کےموقع پر   افتتاحی خطبہ

نئی دہلی، 3جنوری 2019/ وزیراعظم جناب نریندر مودی نے انڈین سائنس کانگریس کے 106ویں اجلاس کے موقع پر افتتاحی خطبہ دیا۔ اس سال کے موضوع ‘ فیوچر انڈیا : سائنس اینڈ ٹکنالوجی’ پر روشنی ڈالتے ہوئے وزیراعظم نے کہا کہ ہندستان کی اصل طاقت اس کے سائنس ، ٹکنالوجی اور جدت طرازی کو عوام کے ساتھ جوڑنا ہوگی۔ انہوں نے اس موقع پر ماضی کے عظیم ہندستانی سائنس دانوں کو یاد کیا جن میں آچاریہ جے سی بوس ، سی وی رمن ، میگھناد ساہا اور ایس این بوس کے نام شامل ہیں۔ وزیراعظم نے کہا کہ ان عظیم سائنس دانوں نے ‘‘کم از کم وسائل’’ اور ‘‘زیادہ سے زیادہ جدوجہد ’’ سے عوام کی خدمت کی۔ وزیراعظم نے کہا کہ ہندستان کے سینکڑوں سائنس دانوں کی حیات و خدمات ،گہری بنیادی بصیرت کو ٹکنالوجی کے فروغ اور قوم کی تعمیر کے ساتھ مربوط کرنے کا ایک واضح ثبوت ہیں۔ وزیراعظم نے کہا کہ یہ سائنس کے ہمارے جدید مندروں کا کمال ہے کہ ہندستان اپنے ماضی کو تبدیل کررہا ہے اور اس کے مستقبل کو محفوظ کرنے کے لئے کام کررہا ہے۔ وزیراعظم نے ہمارے سابق وزرائے اعظم جناب لال بہادر شاستری جی اور جناب اٹل بہاری واجپئی جی کو یاد کیا۔ انہوں نے کہا کہ شاستری جی نے ہمیں ‘‘ جے جوان ، جے کسان’’ کا نعرہ دیا جبکہ اٹل جی نے اس میں ‘‘جے وگیان’’ کا اضافہ کیا۔ انہوں نے کہا کہ اب وقت آگیا ہے کہ ایک قدم اور بڑھا جائے اور اس میں ‘‘جے انوسندھان’’ کا اضافہ کیا جائے۔ وزیراعظم نے زور دے کر کہا کہ سائنس کی تلاش دو مقاصد کے حصول سے پوری ہوسکتی ہے ۔ پہلا شاندار علم کی تخلیق اور دوسرا اس علم کا سماجی -اقتصادی بہتری کے لئے استعمال ۔ وزیراعظم نے کہا کہ اس وقت جب ہم اپنے سائنسی ماحول کو تقویت دینے کے لئے کوشش کریں ، ہمیں جدت طرازی اور اسٹارٹ اپ پر توجہ دینی ہوگی۔ انہوں نے کہا کہ حکومت نے ہمارے سائنس دانوں کے مابین جدت طرازی کو فروغ دینے کے لئے اٹل انوویشن مشن کا آغاز کیا ہے۔ انہوں نے کہا کہ گزشتہ چالیس برسوں میں جتنے ٹکنالوجی بزنس انکیوبیٹر قائم نہیں کئے گئے اس سے زیادہ گزشتہ چار برسوں میں قائم کئے گئے۔ وزیراعظم نے کہا کہ ہمارے سائنس دانوں کو اپنے آپ کو وقف کرنا چاہئے تاکہ ہم سستی صحت خدمات، ہاؤسنگ ، صاف ستھری ہوا ، پانی اور توانائی، زرعی پیداواریت اور خوراک کی ڈبہ بندی سے متعلق مسائل کا حل نکال سکیں۔ انہوں نے کہا کہ سائنس جہاں آفاقی حیثیت رکھتی ہے ، وہیں ٹکنالوجی کی نوعیت مقامی ہونی چاہئے تاکہ مقامی ضرورتوں کا حل دستیاب کرایا جاسکے۔ وزیراعظم نے کہا کہ بڑے اعدادوشمار کا تجزیہ ، مصنوعی ذہانت ، بلاک چین وغیر ہ کا استعمال زرعی شعبے میں، خاص طور پر کسانوں کی مدد کے لئے ، کیا جانا چاہئے۔ انہوں نے سائنس دانوں سے درخواست کی کہ وہ لوگوں کی زندگی آسان بنانے کے لئے کام کریں۔ اس تناظر میں انہوں نے کم بارش والے علاقوں میں خشک سالی بندوبست ، آفات کے بارے میں پیشگی انتباہ کے نظام ، سوء تغذیہ کے مسائل کا حل کرنے، بچوں میں انسیفلائٹس (جاپانی بخار) جیسی بیماریوں کو دور کرنے ، صاف ستھری توانائی، پینے کے لئے صاف ستھرا پانی اور سائبر سیکورٹی جیسے مسائل کا ذکر کیا۔ انہوں نے ان شعبوں میں ریسرچ کے ذریعہ پابند وقت طریقے پر ان مسائل کا حل نکالنے کی اپیل کی۔ وزیراعظم نے 2018 میں ہندستان کی اہم سائنسی حصولیابیوں کا ذکر کیا جس میں درج ذیل چیزیں شامل ہیں۔
وزیر اعظم 12 دسمبر کو بینک ڈیپازٹ بیمہ پروگرام میں ڈیپازیٹر حضرات سے خطاب کریں گے

نئی دہلی، 11 دسمبر 2021: وزیر اعظم جناب نریندر مودی 12 دسمبر 2021 کو دوپہر 12 بجے، وگیان بھون میں ’’ڈیپازیٹرس فرسٹ: گارنٹیڈ ٹائم باؤنڈ ڈیپازٹ انشیورینس پے منٹ اپ ٹو 5 لاکھ روپئے‘‘(جمع کرنے والوں کو اولیت: پانچ لاکھ روپئے تک کی معینہ مدت کے ڈیپازٹ بیمہ کی ادائیگی کی ضمانت)کے عنوان سے منعقد ہونے والی ایک تقریب سے خطاب کریں گے۔ ڈیپازٹ بیمہ رقم کے دائرے میں بھارت میں مصروف عمل تمام کاروباری بینکوں میں تمام طرح کی جمع رقم جیسے سیونگ، فکسڈ، کرنٹ ، ریکرنگ ڈیپازٹس، وغیرہ کو شامل کیا گیا ہے۔ ریاستوں/مرکز کے زیر انتظام علاقوں میں مصروف عمل ریاستی، مرکزی اور پرائمری کوآپریٹیو بینکوں کو بھی اس کے دائرے میں رکھا گیا ہے۔ ڈگر سے ہٹ کر کی گئی اس اصلاح کے تحت بینک میں جمع بیمہ رقم کو ایک لاکھ روپئے سے بڑھا کر پانچ لاکھ روپئے کر دیا گیا ہے۔ فی ڈیپازیٹر فی بینک 5 لاکھ روپئے کے ڈیپازٹ بیمہ احاطے کی بنیاد پر گذشتہ مالی برس کے آخر تک پوری طرح سے محفوظ کھاتوں کی تعداد مجموعی کھاتوں کی تعداد کا 98.1 فیصد کے بقدر تھی، جبکہ بین الاقوامی اسٹینڈرڈ 80 فیصدہے۔ عبوری ادائیگی کا پہلا حصہ حال ہی میں ڈیپازٹ انشیورینس اینڈ کریڈٹ گارنٹی کارپوریشن کے ذریعہ جاری کیا گیا ہے۔ یہ ادائیگی ان 16 شہری کوآپریٹیو بینکوں کے ڈیپازٹروں کے دعوؤں کی بنیاد پر کی گئی ہے ، جن بینکوں پر بھارتی ریزرو بینک کے ذریعہ حدود مقرر کی گئی ہیں۔ ایک لاکھ سے زائد ڈیپازیٹرس کے متبادل بینک کھاتوں میں ان کے دعوے کی بنیاد پر 1300 کروڑ روپئے سے زائد رقم کی ادائیگی کی گئی ہے۔ مرکزی وزیر خزانہ، خزانہ کے وزیر مملکت اور آربی آئی کے گورنر بھی اس موقع پر موجود ہوں گے۔
وزیر اعظم نے دیہی سیاحت کو فروغ دینے کی غرض سے ان کے اعزاز میں خصوصی دُھن تیار کرنے کے لیے کانگ تھونگ کے عوام کے تئیں اظہار تشکر کیا

نئی دہلی، 28 نومبر 2021: وزیر اعظم جناب نریندر مودی نے گاؤں کو اعلیٰ سیاحتی مقام کے طور پر فروغ دینے کے لیے ان کے اعزاز میں اور حکومت ہند کی کوششوں کی ستائش کے لیے ایک خصوصی دُھن تیار کرنے کے لیے کانگ تھونگ کے عوام کے تئیں اظہار تشکر کیا۔ میگھالیہ کے وزیر اعلیٰ کے ذریعہ کیے گئے ایک ٹوئیٹ کے جواب میں، وزیر اعظم نے کہا؛ ’’اس کوشش کے لیے کانگ تھونگ کے عوام کا ممنون ہوں۔ حکومت ہند میگھالیہ کے سیاحتی مضمرات کوتقویت بہم پہنچانے کے لیے کلی طور پر پابند عہد ہے۔ اور ہاں، ریاست میں حال ہی میں منائے گئے چیری بلاسم تیوہار کی تصاویر بھی دیکھی گئی ہیں۔ بہت خوبصورت ہیں۔‘‘
وزیر اعظم 18 نومبر کو فارماسیوٹیکل سیکٹر کی پہلی گلوبل انوویشن سمٹ کا افتتاح کریں گے

وزیر اعظم جناب نریندر مودی 18 نومبر 2021 کو شام 4 بجے ویڈیو کانفرنسنگ کے ذریعے فارماسیوٹیکل سیکٹر کی پہلی گلوبل انوویشن سمٹ کا افتتاح کریں گے۔ یہ ایک مخصوص پہل ہے جس کا مقصد حکومت، صنعت، اکیڈمی، سرمایہ کاروں، اور محققین کے اہم ہندوستانی اور بین الاقوامی اسٹیک ہولڈرز کو اکٹھا کرنا ہے تاکہ ہندوستان میں فارماسیوٹیکل انڈسٹری میں ایک فروغ پزیر اختراعی ماحولیاتی نظام کو فروغ دینے کے لیے ترجیحات پر تبادلہ خیال اور حکمت عملی تیار کی جا سکے۔ یہ ہندوستانی فارما انڈسٹری میں ان مواقع کو بھی اجاگر کرے گا جن میں ترقی کی بڑی صلاحیت ہے۔ دو روزہ سربراہی اجلاس میں 12 سیشن ہوں گے اور 40 سے زیادہ قومی اور بین الاقوامی مقررین ریگولیٹری ماحول، اختراع کے لیے فنڈنگ، صنعت-تعلیمی تعاون، اور اختراعی انفراسٹرکچر سمیت متعدد موضوعات پر بات کریں گے۔ اس میں ملکی اور عالمی فارما انڈسٹریز کے سرکردہ اراکین، میساچوسٹس انسٹی ٹیوٹ آف ٹیکنالوجی، جان ہاپکنز انسٹی ٹیوٹ، آئی آئی ایم احمد آباد اور دیگر نامور اداروں کے عہدیداروں، سرمایہ کاروں اور محققین کی شرکت کا مشاہدہ کیا جائے گا۔ اس موقع پر مرکزی وزیر ڈاکٹر منسکھ منڈاویہ بھی موجود رہیں گے۔
وزیر اعظم کو بھوٹان کے اعلیٰ ترین شہری ایوارڈ سے نوازا گیا

نئی دہلی، 17 دسمبر 2021: بھوٹان کے بادشاہ جہاں پناہ نریش جگمے کھیسر نامگیال وانگ چک نے ملک کے نیشنل ڈے کےموقع پر وزیر اعظم جناب نریندر مودی کو ملک کے اعلیٰ ترین شہری ایوارڈ ’آرڈر آف دی ڈرک گیالپو‘ سے نوازا ہے۔ جناب مودی نے اس گرمجوشانہ عمل کے لیے بھوٹان کے بادشاہ محترم کے تئیں اظہار تشکر کیا۔ بھوٹان کے وزیر اعظم کے ذریعہ کیےگئے ٹوئیٹ کے جواب میں ٹوئیٹس کے ایک سلسلے تحت وزیر اعظم نے کہا؛ ’’شکریہ ، لیون چین @ پی ایم بھوٹان! میں اس گرمجوشانہ عمل سے ازحد متاثر ہوں اور بھوٹان کے بادشاہ محترم کے تئیں اظہار تشکر کرتا ہوں۔ مجھے بھوٹان کے اپنے بھائی۔بہنوں سے ڈھیر ساری محبت حاصل ہوئی ہے ، اور میں بھوٹان کے نیشنل ڈے کے مبارک موقع پر ان سبھی کو مبارکباد پیش کرتا ہوں۔ میں بھوٹان کی ہمہ گیر ترقی کے منفرد ماڈل اور عمیق روحانی طرز حیات کے لیے اس کی ستائش کرتا ہوں۔ یکے بعد دیگرے ڈرک گیالپوز– محترم بادشاہوں نے – اس ملک کو ایک مخصوص شناخت دی ہے اور ہمسائے سے دوستی کے اُس خصوصی رشتے کو پروان چڑھایا ہے جو ہمارے ممالک آپس میں ساجھا کرتے ہیں۔ بھارت بھوٹان کو اپنے ایک سب سے قریبی دوست اور ہمسائے کے طور پر ہمیشہ عزیز رکھے گا اور ہر ممکنہ طریقے سے بھوٹان کے ترقی کے سفر میں تعاون دینا جاری رکھے گا۔
سماجی پالیسیوں کے سنگاپورکے سینئروزیراورکوآرڈینیٹنگ وزیرجناب تھرمن شنموگارتنم کی 
وزیراعظم نریندر  مودی سے ملاقات

نئی دہلی ،06جنوری : سماجی پالیسیوں کے سنگاپورکے سینئروزیراورکوآرڈینیٹنگ وزیرجناب تھرمن شمنوگارتنم نے آج وزیراعظم ، جناب نریندرمودی سے ملاقات کی ۔ وزیراعظم جناب نریندرمودی نے شنموگارتنم کا ہندوستان میں گرمجوشی کے ساتھ استقبال کیااور نئے سال کے موقع پر انھیں اپنی جانب سے پرجوش مبارکباد دی اور ان کے ذریعہ سنگاپورکے وزیراعظم ، جناب لی سین لونگ کو بھی نئے سال کی نیک خواہشات پیش کی ۔ وزیراعظم جناب نریندرمودی اور سنگاپورکے سینئروزیرجناب شنموگارتنم نے دوطرفہ تعلقات کی تیزرفتاری پراپنے اطمینان کا اظہارکیا۔ دونوں رہنماوں نے بنیادی ڈھانچے ، ہنرمندی ، ہند۔سنگاپورجامع اقتصادی اشتراک وتعاون معاہدہ ( سی ای سی اے ) اور ڈجیٹل معیشت سمیت اقتصادی اشتراک وتعاون کے شعبے میں باہمی مفادات کے متعدد معاملات پر تبادلہ خیال کیا۔ جناب شنموگارتنم نے ہندوستان کی سماجی تبدیلی اور ڈیجیٹل معیشت کو فروغ دینے میں وزیراعظم نریندرمودی کی قیادت کی کافی تعریف کی ۔ وزیراعظم نریندرمودی نے بنیادی ڈھانچے ، سیاحت ، ڈیجیٹل ادائیگی نظام ، اختراع اور گورننس کے شعبوں میں ہندوستان اور سنگاپورکے درمیان باہمی اشتراک وتعاون کو مزید مستحکم کرنے کی اپنی خواہش کا بھی اظہارکیا۔
وزیر اعظم نے ایمس بلاسپور کا دورہ کیا

وزیر اعظم جناب نریندر مودی نے آج ایمس، بلاسپور کا دورہ کیا۔ وزیر اعظم اسپتال کی عمارت کے سی-بلاک میں پہنچے۔ اس کے بعد انھوں نے ایمس، بلاسپور کیمپس کے 3ڈی ماڈل کا مظاہرہ دیکھا اور اس کے بعد ادارے کے افتتاح کے موقع پر فیتا کاٹنے کی تقریب میں پہنچے۔ وزیر اعظم نے اسپتال کے سی ٹی اسکین سینٹر اور ایمرجنسی نیز ٹروما ایریاز کا دورہ کیا۔ ملک بھر میں صحت کی خدمات کو مستحکم کرنے کے وزیر اعظم کے وژن اور عہد کو ،ایمس، بلاسپور کےقوم کے تئیں وقف کرنے کے ذریعے، ایک بار پھر ظاہر کیا جارہا ہے۔ اس اسپتال کا سنگ بنیاد بھی وزیر اعظم نے اکتوبر 2017 میں رکھا تھا اور اسے مرکزی شعبے کی اسکیم، پردھان منتری سووستھ سرکشا یوجنا کے تحت قائم کیا جارہا ہے۔ ایمس بلاسپور، 1470 کروڑ روپئے سے زیادہ کی لاگت سے تعمیر کیا گیا ہے۔ یہ ایک جدید ترین اسپتال ہے جس میں 18 اسپیشلیٹی اور 17 سپر اسپیشلیٹی کے محکمے، 18 ماڈیولر آپریشن تھیٹر اور 64 آئی سی یو بیڈس کے ساتھ 750 بستر ہیں۔247 ایکڑ پر محیط اس اسپتال میں، 24 گھنٹے ایمرجنسی اور ڈائی لیسس کی سہولیات سے لیس ہے۔ الٹرا سونو گرافی، سٹی اسکین، ایم آر آئی وغیرہ جیسی جدید تشخیصی مشینیں نیزامرت فارمیسی اور جن اوشدھی کیندر اور 30 بستروں والا آیوش بلاک بھی ہے۔ اسپتال میں ہماچل پردیش کے قبائلی اور ناقابل رسائی قبائلی علاقوں میں صحت کی خدمات فراہم کرنے کے لیے، ڈیجیٹل صحت مرکز بھی قائم کیا گیا ہے نیزکازا، سلونی اور کیلانگ جیسے بلند ہمالیاتی خطوں میں، صحت کیمپوں کے ذریعے ماہر صحت کی خدمات فراہم کی جائیں گی۔ اسپتال ہر سال ایم بی بی ایس کورسز کے لیے 100 طلباء اور نرسنگ کورسز کے لیے 60 طلباء کو داخلہ فراہم کرے گا۔ وزیر اعظم کے ہمراہ، ہماچل پردیش کے وزیر اعلیٰ جناب جے رام ٹھاکر، ہماچل پردیش کے گورنر جناب راجیندر وشوناتھ ارلیکر، مرکزی وزیر جناب انوراگ سنگھ ٹھاکر اور رکن پارلیمنٹ اور بی جے پی کے قومی صدر جناب جگت پرکاش نڈا بھی موجود تھے۔
وزیر اعظم نے سنت روی داس کو ان کی جینتی کی ماقبل شام یاد کیا

نئی دہلی، 15/فروری 2022 ۔ وزیر اعظم جناب نریندر مودی نے سنت روی داس کو ان کی جینتی کی ماقبل شام یاد کیا۔ انھوں نے یہ بھی کہا ہے کہ وہ اس بات پر بھی فخر محسوس کرتے ہیں کہ ان کی حکومت نے جو بھی قدم اٹھایا ہے اس میں پوجیہ شری گرو روی داس جی کے جذبے کو جذب کیا ہے۔ یکے بعد دیگرے کئے گئے ٹوئیٹ میں وزیر اعظم نے کہا ہے: ’’عظیم سنت گرو روی داس جی کا کل یوم پیدائش ہے۔ انھوں نے جس طرح سے اپنی زندگی سماج سے ذات پات اور چھوا چھوت جیسی غلط رسوم کو ختم کرنے کے لئے وقف کردی، وہ آج بھی ہم سب کے لئے باعث تحریک ہے۔‘‘ ’’اس موقع پر مجھے سنت روی داس جی کے مقدس مقام کے تعلق سے کچھ باتیں یاد آرہی ہیں۔ سال 2016 اور 2019 میں مجھے یہاں متھا ٹیکنے اور لنگر چھکنے کی خوش بختی حاصل ہوئی تھی۔ ایک رکن پارلیمنٹ ہونے کے ناطے میں نے یہ طے کرلیا تھا کہ اس تیرتھ استھل کے ترقیاتی کاموں میں کوئی کمی نہیں ہونے دی جائے گی۔‘‘ ’’مجھے یہ بتاتے ہوئے فخر محسوس ہورہا ہے کہ ہم نے اپنی حکومت کے ہر قدم اور ہر منصوبے میں پوجیہ شری گرو روی داس جی کے جذبے کو جذب کیا ہے۔ یہی نہیں، کاشی میں ان کی یاد میں تعمیراتی کام پوری شان و شوکت اور روحانیت کے ساتھ آگے بڑھ رہا ہے۔‘‘
غریبوں کی بہبود  ، ہماری اولین ترجیح ہے:  وزیراعظم

وزیر اعظم جناب نریندر مودی نے کہا ہے کہ غریبوں کی بہبود ہماری اولین ترجیح رہی ہے۔ ہم کورونا وبا کے دوران بھی اس کے تئیں عہد بند رہے ہیں۔ وزیر اعظم نے مزید کہا کہ پی ایم غریب کلیان اَن یوجنا نے ہمارے شہریوں کو یہ یقین دلایا ہے کہ حکومت ہر مصیبت میں ان کے ساتھ کھڑی ہے ۔ وزیر اعظم نے ٹویٹ کیا : ‘‘ غریبوں کی بہبود ہی ہمار ی اولین ترجیح رہی ہے۔کورونا وبا کے دور میں بھی ہم ا س کے تئیں عہد بند رہے ہیں۔ پردھان منتری غریب کلیان ان یوجنا نے ملک کے باشندوں کو یہ یقین دہانی کرائی ہے کہ سرکار ہر مصیبت میں ان کےساتھ کھڑی ہے۔’’
وزیر اعظم نے برازیل کے لیجنڈ فٹ بال کھلاڑی پیلے کے انتقال پر دُکھ کا اظہار کیا

وزیر اعظم جناب نریندر مودی نے برازیل کے لیجنڈ فٹ بال کھلاڑی پیلے کے انتقال پر گہرے دُکھ کا اظہار کیا ہے۔ وزیر اعظم مودی نے کہا کہ پیلے کے انتقال سے کھیل کی دنیا میں ایک ایسا خلاء پیدا ہوگیا ہے، جسے بھرا نہیں جا سکتا ہے۔ وزیر اعظم نے ٹوئٹ کیا؛ ’’پیلے کا انتقال کھیل کی دنیا میں ایک ناقابل تلافی خلاء چھوڑ دیا ہے۔ایک عالمی فٹ بال سپر اسٹار، اُن کی مقبولیت حدوں کو پار کرگئی۔ ان کی بہترین کھیل کارکردگی اور کامیابی آنے والی نسلوں کو متحرک کرتی رہے گی۔اُن کے اہل خانہ اور پرستاروں کے لئے تعزیت۔آر آئی پی۔‘‘
وزیراعظم کی صدرجمہوریہ کو ان کے یوم ولادت پرمبارکباد

نئی دہلی، یکم؍ اکتوبر:وزیراعظم ، جناب نریندرمودی نے صدرجمہوریہ ہند، جناب رام ناتھ کووند کو ان کے یوم ولادت پرمبارکباد پیش کی ہے ۔ اپنے ٹویٹ میں وزیراعظم نےکہاہے ؛ ‘‘راشٹرپتی جی کو یوم ولادت کی مبارکباد۔اپنی منکسرالمزاج شخصیت کی وجہ سے وہ پورے ملک کےعوام میں مقبول عام ہیں ۔ معاشرے کے ناداراورحاشیئے پرزندگی بسرکرنے والے طبقات کو بااختیاربنانے پران کی توجہ مثالی حیثیت رکھتی ہے ۔ خداآپ کو صحت وتندرستی کے ساتھ طویل عمرعطافرمائے ۔ ’’
وزیر اعظم 15 دسمبر کو کچھ کا دورہ کریں گے  اور کئی ترقیاتی پروجیکٹوں کا سنگِ بنیاد رکھیں گے

نئی لّی ، 13 دسمبر/ وزیر اعظم جناب نریندر مودی 15 دسمبر ، 2020 ء کو گجرات کے کچھ میں دھوردو کا دورہ کریں گے اور ریاست میں کئی ترقیاتی پروجیکٹوں کا سنگِ بنیاد رکھیں گے ۔ ان پروجیکٹوں میں ڈی سیلینیشن پلانٹ ، ایک ہائبرڈ قابلِ تجدید توانائی پارک اور ایک دودھ کو پروسیس کرنے اور پیک کرنے کا مکمل خود کار پلانٹ شامل ہیں ۔ اس موقع پر گجرات کے وزیر اعلیٰ بھی موجود ہوں گے ۔ وزیر اعظم ایک کلچرل پروگرام دیکھنے کے بعد وہائٹ رَن کا بھی دورہ کریں گے ۔ اپنی وسیع ساحلی پٹی سے فائدہ اٹھاتے ہوئے گجرات سمندر کے پانی کو پینے کے قابل بنانے کے لئے کچھ کے مانڈوی میں ڈی سیلینیشن پلانٹ لگا رہا ہے ۔ 10 کروڑ لیٹر یومیہ ( 100 ایم ایل ڈی ) کی صلاحیت والا یہ پلانٹ نرمدا گرڈ اور ساؤنی نیٹ ورک کے ساتھ ساتھ گندے پانی کو صاف کرنے کے بنیادی ڈھانچے کے ساتھ پانی کی کفالت کو مضبوط کرے گا ۔ ملک میں پانی کی فراہمی کے لئے ایک پائیدار اور کم خرچ آبی وسائل کے حصول میں یہ ایک سنگِ میل ہے ۔ مندرا ، لکھپت ، ابداسا اور نکھت رانا تعلقہ خطوں کے تقریباً 8 لاکھ لوگوں کو ، اِس پلانٹ سے پانی حاصل ہو گا ، جس کا اضافی پانی بچھووا ، راپر اور گاندھی دھام کو حاصل ہو گا ۔ یہ گجرات میں داہیج ( 100 ایم ایل ڈی ) ، دوارکا ( 70 ایم ایل ڈی ) ، گھوگا بھاؤ نگر ( 70 ایم ایل ڈی ) اور گیر سومناتھ ( 30 ایم ایل ڈی ) کے علاوہ نمکین پانی کو پینے کے قابل بنانے والا پانچواں پلانٹ ہو گا ۔ گجرات میں کچھ ضلعے کے ویگھا کوٹ گاؤں کے قریب ہائبرڈ قابلِ تجدید توانائی پارک ملک میں قابلِ تجدید توانائی پیدا کرنے والا سب سے بڑا پارک ہو گا ۔ یہ 30 جی ڈبلیو تک قابلِ تجدید توانائی پیدا کرے گا ۔ 72600 ہیکٹیئر اراضی پر پھیلے اِس پارک میں ہوا سے چلنے والے ہائبرڈ پارک زون ، شمسی توانائی کے زون کے ساتھ ساتھ وِنڈ پارک سرگرمیوں کے لئے خصوصی زون ہوں گے ۔ وزیر اعظم دودھ کی ڈبہ بندی اور پیکنگ کے ایک پلانٹ کا بھی سنگِ بنیاد رکھیں گے ۔ یہ پوری طرح خود کار پلانٹ کچھ کے سرحد ڈیری انجار میں ہو گا ۔ اس پلانٹ پر 121 کروڑ روپئے کی لاگت آئے گی اور اس کی صلاحیت 2 لاکھ لیٹر دودھ یومیہ کی ڈبہ بندی کی ہو گی ۔ ۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔ ( م ن ۔ و ا ۔ ع ا )
وزیر اعظم نے سردار پٹیل کو ان کے یوم وفات پر یاد کیا

نئی دہلی،15/دسمبر وزیر اعظم جناب نریندر مودی نے سردار پٹیل کو ان کے یوم وفات پر یاد کیاہے۔ وزیر اعظم نے اپنے پیغام میں کہا ہے کہ مرد آہن، سردار ولبھ بھائی پٹیل کو ان کے یوم وفات پر میرا عاجزانہ خراج عقیدت۔ وزیر اعظم نے مزید کہا کہ سردار پٹیل کو، ان کے یوم وفات پر یاد کرتے ہوئے ان کے نظریات، ان کے قابل قدر کام اور ان کی مضبوط کوششیں جو انھوں نے بھارت کو متحد کرنے کے لیے انجام دیں، ان چیزوں نے ہندوستانی نسلوں کو ترغیب فراہم کی ہے۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔ را ۔ 15 – 12 – 2018)
وزیر اعظم 11اگست 2018ء کو ممبئی کے دورے پر جائیں گے

نئی دہلی،10اگست2018؍وزیر اعظم جناب نریندر مودی 11؍اگست 2018ء کو ممبئی کا دورہ کریں گے۔ وزیر اعظم وہاں انڈین انسٹی ٹیوٹ آف ٹیکنالوجی، بامبے کے 56ویں سالانہ جلسئہ تقسیم اسناد سے خطاب کریں گے۔ جلسئہ تقسیم اسناد کے بعد وزیر اعظم، آئی آئی ٹی بامبے میں، ڈپارٹمنٹ آف انرجی سائنس اینڈ انجیئنرنگ اور سینٹر فار انوارنمنٹل سائنس اینڈ انجینئرنگ کی نئی عمارت کا افتتاح کریں گے۔
وزیر اعظم جناب نریندر مودی نے سافٹ بینک کارپوریشن کے بورڈ ڈائرکٹر اور بانی جناب ماسایوشی سون کے ساتھ میٹنگ کی

وزیر اعظم جناب نریندر مودی نے آج (23 مئی، 2022) ٹوکیو میں سافٹ بینک کارپوریشن کے بورڈ ڈائرکٹر اور بانی جناب ماسایوشی سون کے ساتھ ملاقات کی۔ وزیر اعظم نے بھارت کے اسٹارٹ اپ شعبے میں سافٹ بینک کے رول کی تعریف کی۔ انہوں نے بھارت میں ٹیکنالوجی، توانائی اور مالیات جیسے اہم شعبوں میں سافٹ بینک کی مستقبل کی حصہ داری کے بارے میں بھی بات چیت کی۔ انہوں نے بھارت میں کاروبار کرنے کو آسان بنانے سے متعلق کی جا رہی مختلف اصلاحات کے بارے میں گفتگو کی۔ انہوں نے سافٹ بینک کے ساتھ ایسی مخصوص تجویزوں کو بھی شیئر کیا، جہاں وہ بھارت میں اپنی سرمایہ کاری کو بڑھا سکتا ہے۔
ریزرو بینک آف انڈیا کے دو اختراعی کسٹمر مرکوز اقدامات کے آغاز پر وزیر اعظم کے خطاب کا متن

نمسکار جی، وزیر خزانہ محترمہ نرملا سیتا رمن جی، ریزرو بینک کے گورنر جناب شکتی کانت داس جی، پروگرام میں موجود دیگر معززین، خواتین و حضرات، کورونا کے اس مشکل دور میں، ملک کی وزارت خزانہ، آر بی آئی اور دیگر مالیاتی اداروں نے بہت ہی قابل تعریف کام کیا ہے. امرت مہوتسو کا یہ دور، 21ویں صدی کی یہ اہم دہائی ملک کی ترقی کے لیے بہت اہمیت کی حامل ہے۔ ایسے میں آر بی آئی کا کردار بھی بہت بڑا ہے۔ مجھے یقین ہے کہ ٹیم آر بی آئی ملک کی توقعات پر پورا اترے گی۔ ساتھیوں، گزشتہ 6 سے 7 سالوں سے مرکزی حکومت عام آدمی، اور اس کے مفادات کو اولین ترجیح دیتے ہوئے کام کر رہی ہے۔ ایک ریگولیٹر کے طور پر، آر بی آئی دوسرے مالیاتی اداروں کے ساتھ مسلسل رابطہ رکھتا ہے۔ مجھے خوشی ہے کہ آر بی آئی نے بھی عام شہری کو ذہن میں رکھتے ہوئے عام آدمی کی سہولت بڑھانے کے لیے کئی اقدامات کیے ہیں۔ آج اس میں ایک اور قدم کا اضافہ ہوا ہے۔ آج شروع کی گئی دو اسکیمیں ملک میں سرمایہ کاری کے دائرہ کار کو وسعت دیں گی اور سرمایہ کاروں کے لیے کیپٹل مارکیٹوں تک رسائی کو آسان اور محفوظ بنائیں گی۔ خوردہ براہ راست اسکیم میں، ملک کے چھوٹے سرمایہ کاروں کو سرکاری سیکیورٹیز میں سرمایہ کاری کا ایک آسان اور محفوظ ذریعہ ملا ہے۔ اسی طرح، مربوط محتسب لوک پال اسکیم کے بینکنگ سیکٹر میں آج One Nation, One Omb مشینوں نے آج ملک کے کونے کونے میں ڈجیٹل لین دین کو ممکن بنایا ہے۔
ٹوکیو، جاپان میں منعقدہ ‘میک ان  انڈیا’ سیمینار سے وزیراعظم کا خطاب

نئی دہلی،29 اکتوبر/ وزیراعظم جناب نریندر مودی نے آج ٹوکیو میں منعقدہ ‘میک ان انڈیا:افریقہ میں ہند۔ جاپان شراکت داری اور ڈیجیٹل پارٹنر شپ’سیمینار سے خطاب کیا۔ وزیراعظم نے اپنے خطاب کے دوران اس بات کی وضاحت کی کہ کس طرح مرکزی سرکار ملک میں آسان تجارتی عمل کو بہتر بنانے اور شہریوں کی زندگی کو آسان بنانے کے لئے اپنی توجہ مرکوز کررکھی ہے۔انہوں نے ہندوستان میں وسیع پیمانے پر جاپانی کمپنیوں کی موجودگی پر اپنی خوشی کااظہار کیا۔ اس بات کا ذکرکرتے ہوئے کہ جاپان ، ہندوستان کے متعدد اہم صنعتی پروجیکٹوں میں ایک اہم شراکت دار ہے،وزیراعظم نے گزشتہ چار برسوں کے دوران ہندوستان کی بہترین اقتصادی کارکردگی کے بارے میں بتایا۔انہوں نے کہا کہ ہندوستان آج سب سے تیزی کے ساتھ ترقی کرنے والی بڑی معیشت ہے۔ انہوں نے ہندوستانی معیشت میں ہونے والی دیگر اہم تبدیلیوں بشمول غیر رسمی معیشت سے رسمی معیشت میں منتقلی، ڈیجیٹل لین دین اور جی ایس ٹی کا ذکر کیا۔ وزیراعظم نے کہا کہ ہندوستان کی بڑھتی ہوئی معیشت، تیزی کے ساتھ ترقی کرتا ہوا متوسط طبقہ اور نوجوانوں پر مشتمل آبادی ، جاپانی سرمایہ کاروں کے لئے نئے مواقع فراہم کرتی ہے۔ اس تناظر میں انہوں نے دیگر اہم شعبوں میں سے کم لاگت میں ہونے والی مینوفیکچرنگ، آئی ٹی صنعت اور الیکٹرک موبیلیٹی کا ذکر کیا۔ وزیراعظم نے ہندوستان اور جاپان کے درمیان مشترکہ اقدار پرخصوصی زور دیا۔انہوں نے کہاکہ دونوں ممالک دنیا کے دیگر خطوں بشمول ہند۔بحرالکاہل، جنوبی ایشیا اور افریقہ میں مضبوط ترقیاتی پارٹنر شپ قائم کرنا چاہیں گے۔
وزیر اعظم 9 ستمبر کو مدھیہ پردیش کے پھیری لگاکر سودا فروخت کرنے والوں کے ساتھ ’سواندھی سمواد‘ کا اہتمام کریں گے

نئی دہلی، وزیر اعظم جناب نریندر مودی 9 ستمبر 2020 کو مدھیہ پردیش کے پھیری لگاکر سودا فروخت کرنےو الوں کے ساتھ سواندھی سمواد کا اہتمام کریں گے۔ حکومت ہند نے کووِڈ۔19 سے متاثرہ پھیری لگاکر سودا فروخت کرنےو الے نادار افراد کو از سر نو اپنی روزی روٹی کی سرگرمیاں شروع کرنے کے عمل میں مدد فراہم کرنے کے لئے یکم جون 2020 کو پی ایم سواندھی اسکیم کا آغاز کیا تھا۔ مدھیہ پردیش میں 4.5 لاکھ پھیری لگاکر سودا کرنے والوں کو درج رجسٹر کیا گیا تھا جن میں سے 4 لاکھ سے زائد اسٹریٹ وینڈر ایسے تھے جنہیں شناختی ثبوت اور وینڈر سند فراہم کیےجا چکے ہیں۔ 2.45 لاکھ مستحق استفادہ کنندگان کو پورٹل سے بینکوں کے ذریعہ سہولت فراہم کی گئی ہے جن میں سے تقریباً 1.4 لاکھ اسٹریٹ وینڈروں کو 140 کروڑ روپئے کے بقدر کی رقم کے سلسلے میں منظوری دی جا چکی ہے۔ ریاست مدھیہ پردیش مجموعی موصولہ درخواستوں کی منظوری کے معاملے میں سرفہرست ہے اور یہاں یعنی مدھیہ پردیش میں 47 فیصد درخواستیں اس سلسلے میں منظور ہوئی ہیں۔ ریاست میں اسکیم سے استفادہ کرنے والے افراد کے لئے ایسے انتظامات کیے گئے ہیں کہ وہ عوامی مقامات پر ، بہ نفس نفیس پروگرام ملاحظہ کر سکیں اور اس مقصد کے لئے 378 میونسپل اداروں میں ایل ای ڈی اسکرین لگائے گئے ہیں۔ مذکورہ پروگرام ویب کاسٹ کے توسط سے ٹیلی کاسٹ کیا جائے گا جس کے لئے پیشگی رجسٹریشن مائی گو کے درج ذیل ویب سائٹ پر کیا جا رہا ہے https://pmevents.ncog.gov.in/ مدھیہ پردیش کے وزیر اعلیٰ جناب شیوراج سنگھ چوہان بھی ویڈیو کانفرنسنگ کے توسط سے اس پروگرام میں شریک ہوں گے۔ وزیر اعظم بھی بذات خود اس ریاست کے تین استفادہ کنندگان سے ورچووَل رابطے کے توسط سے گفت و شنید کریں گے اور یہ گفت و شنید ان استفادہ کنندگان کے ذریعہ سودا فروخت کرنے کے اپنے اپنے مقامات سے ہی ہوگی۔ اس اسکیم پر مشتمل ایک فلم ریاست کی جانب سے تیار کی گئی ہے، اسے بھی اس پروگرام کے دوران ملاحظہ کے لئے پیش کیا جائے گا۔ م ن۔ اب ن
کابینہ نے ہریانہ کے گوروگرام  میں بھارتی دفاعی یونیورسٹی کی زمین کے قریب بس بےکے قیام کی منظوری دی

نئیدہلی۔20؍فروری۔وزیراعظم جناب نریندر مودی کی صدارت میں کابینہ کمیٹی نے ہریانہ کے گوروگرام میں انڈین ڈیفنس یونیورسٹی لینڈ کے قریب بس بے قائم کرنے کیلئے این ایچ اے آئی کے ساتھ چڑھتی ہوئی تین مرلہ زمین کی منسوخی کی منظوری دے دی ہے۔ کابینہ نے ہریانہ سرکار کی طرف سے 1,82,719 روپئے وزارت دفاع کو تین مرلہ زمین کی منسوخی کے لئے لوٹانے کو منظوری دے دی ہے۔ یہ رقم 2011 میں زمین کو قبضے میں لینے کے وقت ہریانہ سرکار کو ادا کی گئی تھی۔ ۔۔۔۔۔۔۔۔۔۔۔۔۔۔۔۔۔۔۔۔۔۔